Նիլ դե Գրաս Թայսոն

Նիլ դե Գրաս Թայսոն (, ), ամերիկացի աստղաֆիզիկոս, գրող, դերասան և գիտակ հաղորդավար։

1996 թվականից մինչ օրս Մանհեթենի Հեյդեն ամերիկյան բնական պատմության թանգարանի տնօրեն։ 2006 թվականից մինչև 2011 թվականը ղեկավարել է NOVA scienceNOW կրթական հեռուստատեսային ծրագիրը PBS հեռուստաալիքով, ինչպես նաև հաճախակի ելույթ է ունեցել հեռուստատեսային «The Daily Show», «Colbert Report» և «Jeopardy!» ծրագրերում։

Կենսագրություն

Վաղ տարիներ և կրթություն 
Նիլ դե Գրաս Թայսոնը ծնվել է Նյու Յորքում, ընտանիքի երկրորդ երեխան է։ Նրա հայրը, Սիրիլ դե Գրաս Թայսոնը, սոցիոլոգ էր, մարդկային ռեսուրսների ղեկավար և աշխատել էր Նյու Յորքի քաղաքապետ Ջոն Լինդսի համար։ Նրա մայրը, Սան Ձիթիտա Ֆիլիսիկո Թայսոնը, մանկաբարձ էր։

Թայսոնը ավարտել է Բրոնքսի գիտական թեքումով միջնակարգ դպրոցը (1972—1976), որտեղ նա եղել է ըմբշամարտի թիմի ավագ և դպրոցի Ֆիզիկական գիտությունների ամսագրի գլխավոր խմբագիր։ Թայսոնը վաղ տարիքից հետաքրքրված էր աստղագիտությամբ և երիտասարդ տարիներին այն ուսումնասիրել է։ Աստղագետների համայնքում որոշակի համբավ է ձեռք բերել և 15 տարեկանում այդ թեմայով դասավանդել է։ Թայսոնն ասում է, որ իր հետաքրքրությունը աստղագիտության հանդեպ սկսվեց այն պահից, երբ նա բարձրացավ Նյու Յորքի իր տան վերին հարկը և երկդիտակով նայեց լուսնին։

Ծանոթագրություններ 

Ամերիկացի ֆիզիկոսներ
Ֆիզիկոսներ այբբենական կարգով
20-րդ դարի աստղագետներ
Աստղաֆիզիկոսներ
Ամերիկացի փիլիսոփաներ
Ամերիկացի գրողներ
Ամերիկացի մանկավարժներ
Ամերիկացի դերասաններ
Հարվարդի համալսարանի շրջանավարտներ
Կոլումբիայի համալսարանի շրջանավարտներ